CELEX: 62009CA0050
Language: da
Date: 2011-03-03 00:00:00
Title: Sag C-50/09: Domstolens dom (Første Afdeling) af 3. marts 2011 — Europa-Kommissionen mod Irland (Traktatbrud — direktiv 85/337/EØF — den kompetente miljømyndigheds pligt til at foretage en vurdering af projekters indvirkning på miljøet — flere kompetente myndigheder — nødvendigheden af at garantere vurderingen af samspillet mellem de faktorer, der kan være direkte eller indirekte berørt — anvendelse af direktivet på nedrivningsarbejder)

30.4.2011   
            
            
               DA
            
            
               Den Europæiske Unions Tidende
            
            
               C 130/3
            
         Domstolens dom (Første Afdeling) af 3. marts 2011 — Europa-Kommissionen mod Irland
   (Sag C-50/09) (1)
   
   (Traktatbrud - direktiv 85/337/EØF - den kompetente miljømyndigheds pligt til at foretage en vurdering af projekters indvirkning på miljøet - flere kompetente myndigheder - nødvendigheden af at garantere vurderingen af samspillet mellem de faktorer, der kan være direkte eller indirekte berørt - anvendelse af direktivet på nedrivningsarbejder)
   2011/C 130/04
   Processprog: engelsk
   
      Parter
   
   
      Sagsøger: Europa-Kommissionen (ved P. Oliver, C. Clyne og J.B. Laignelot, som befuldmægtigede)
   
      Sagsøgt: Irland (ved D. O'Hagan, som befuldmægtiget, G. Simons, SC, og D. McGrath, BL)
   
      Sagens genstand
   
   Traktatbrud — artikel 2, 3 og 4 i Rådets direktiv 85/337/EØF af 27. juni 1985 om vurdering af visse offentlige og private projekters indvirkning på miljøet (EFT L 175, s. 40) — forpligtelse til at beskrive og vurdere et projekts direkte og indirekte virkninger ved de faktorer, der er nævnt i direktivets artikel 3
   
      Konklusion
   
   
               1)
            
            
               Irland har tilsidesat sine forpligtelser i henhold til Rådets direktiv 85/337/EØF af 27. juni 1985 om vurdering af visse offentlige og private projekters indvirkning på miljøet, som ændret ved Rådets direktiv 97/11/EF af 3. marts 1997 og ved Europa-Parlamentets og Rådets direktiv 2003/35/EF af 26. maj 2003, idet Irland:
               
                           —
                        
                        
                           har undladt at gennemføre direktivets artikel 3
                        
                     
                           —
                        
                        
                           har undladt at sørge for, at betingelserne i artikel 2-4 i direktiv 85/337, som ændret ved direktiv 2003/35, overholdes fuldt ud i de tilfælde, hvor de irske myndigheder med ansvar for fysisk planlægning og miljøbeskyttelsesagenturet begge har beslutningskompetence vedrørende et projekt
                        
                     
                           —
                        
                        
                           har udeladt nedrivningsarbejder fra anvendelsesområdet for den lovgivning, der gennemfører direktiv 85/337, som ændret ved direktiv 2003/35.
                        
                     
         
               2)
            
            
               Irland betaler sagens omkostninger.
            
         
      (1)  EUT C 82 af 4.4.2009.